El temps a Palamós: 18 de maig: augment de la nuvolositat\nLa tarda ennuvolada d'ahir diumenge des de Llafranc.\nAhir diumenge 18 de maig, vàrem tenir un primer tast de la nova situació meteorològica que ens ha d'afectar a partir d'aquest dimarts, la qual estarà marcada per la formació i el creixement de núvols baixos, gràcies als vents marítims que precediran els sistemes frontals enviats per la pertorbació instal·lada al nord-oest de la península.\nCal destacar que aquests sistemes frontals poden portar-nos alguns ruixats entre dimarts al vespre i el dimecres.\nTal com podeu observar a la fotografia que obre l'article d'avui, la jornada dominical va estar marcada per l'aparició d'abundant nuvolositat degut a l'acostament d'una massa nuvolosa que arrencà del nord d'Àfrica, a la que s'hi ha d'afegir el creixement dels primers cúmuls empesos vent de component est.\nConcretament, al llarg del matí aparegueren abundants núvols alts i mitjans dels gèneres Ci i As 6/8, amb algun núvol baix Sc 2/8, tot això amb un domini del sol o resol.\nA la tarda el sol fou molt escàs, ja que van formar-se nombrosos núvols baixos 7/8 Sc i Cu, acompanyats per núvols mitjans As.\nEn un altre ordre de coses, les temperatures màximes que hi van haver al Baix Empordà van baixar entre 3 i 4 graus respecte el dia abans a causa dels núvols, amb els 21,0ºC de Monells com a màxima més destacada. Així mateix, les mínimes es van mantenir o bé baixaren 1ºC segons l'indret, amb els 6,2ºC de Monells com a mínima més curta.\nMàximes registrades ahir diumenge 18 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 21,0ºC (6,2ºC)., la Tallada d'Empordà 19,9ºC (8,7ºC)., la Bisbal d'Empordà 19,6ºC (7,0ºC)., Torroella de Montgrí 19,3ºC (7,5ºC)., Castell d'Aro 18,5ºC (8,5ºC).\nAltres dades meteorològiques d'ahir diumenge 18 de maig del 2014 a Palamós., temperatura màxima 17,6ºC, mínima 12,1ºC. Vent amb predomini del E i del ENE, a 10/12 km/h de mitjana al matí i a 5/10 km/h de mitjana a la tarda., vent del E al vespre, a 2/5 km/h de mitjana. Ratxa màxima de vent 26 km/h NE. Estat de la mar amb marejol arran de costa., mar endins hi havia maror ( onatge sig. de 0,6 metres a les 12:00h davant el cap de Begur ). Pressió atmosfèrica màxima 1015hPa, mínima 1011hPa. Humitat relativa màxima 86%, mínima 71%. (Dades de meteoclimatic.com i Puertos del Estado)\nCel cobert d'altostrats i cúmuls ahir diumenge des del far de Sant Sebastià.


Avenços en gestió clínica: L'optimisme ancestral i la tempesta perfecta\nL'optimisme ancestral i la tempesta perfecta\nL'optimisme dels pacients\nQuan les persones emmalaltim, o tenim por de fer-ho, per regla general confiem en els metges i, per extensió, en els sistemes sanitaris. Però ho fem més del compte? Una revisió sistemàtica, elaborada per investigadors del Centre for Research in Evidence-Based Practice de la Universitat de Bond (Austràlia), a partir de 35 enquestes (27.323 pacients en conjunt), conclou que el 88% de les persones sobreestimen els beneficis reals de les actuacions clíniques, mentre que el 67% infravaloren els efectes adversos.\nVegi'n, per exemple, que les expectatives de les persones en la reducció del risc de morir per part dels programes de prevenció secundària dels càncers de mama, de pròstata i d'intestins estan molt per sobre de les dades reals. La part fosca de les barres correspon al percentatge dels enquestats que sobreestimen els beneficis de les respectives proves preventives, i les creuetes de la dreta indiquen en quines d'elles aquest percentatge és igual o superior al 50%.\nEn el següent gràfic he triat les expectatives de les persones en les complicacions de les intervencions d'artroplàsties de maluc i genoll, la necessitat d'una segona intervenció de cataractes i les probabilitats de no millorar el dolor després d'operar-se de l'esquena. La part fosca representa el percentatge de persones que creuen que aquests efectes no desitjats, o adversos, passen menys del que realment s'observa a la realitat. A les tres enquestes els percentatges d'optimistes han estat iguals o superiors al 50%.\nL'optimisme dels metges\nEls mateixos autors han publicat una altra revisió sistemàtica de 48 enquestes fetes a un global de 13.011 metges, de la qual es dedueix que només un 11% dels professionals saben valorar, en la seva justa mesura, els beneficis de les activitats clíniques preguntades, mentre que un escàs 13% es mostren ben informats dels efectes adversos corresponents. De la resta, quasi un 80%, la majoria opta, com els pacients, per l'optimisme, tant pel que fa als efectes positius com als negatius.\nPer il·lustrar-ho, també he triat, de la llista d'enquestes, algunes que crec interessants. A la següent es veu com la majoria dels metges sobrevaloren (franja fosca de les barres) la reducció de fractures de fèmur i de càncer de colon a causa del tractament hormonal substitutori (HRT), i la capacitat dels antibiòtics per disminuir el dolor i la febre a les persones amb amigdalitis o amb otitis mitjana aguda (AOM).\nI, per acabar, alguns exemples (sense gràfic perquè la tria que he fet es troba dispersa en la llista) sobre l'opinió dels professionals respecte els efectes adversos. Resulta intrigant que més de la meitat dels metges infravalorin la probabilitat de paràlisi dels nervis recurrents com a conseqüència de les tiroidectomies subtotals, però que també ho facin del risc de morir com a resultat d'una prostatectomia transuretral o dels riscos inherents a les colonoscòpies preventives. Per altra banda, no deixa de tenir un aire ideològic que la majoria de metges sobreestimin els riscos d'hemorràgia i de mort dels avortaments per aspiració.\nLa pràctica clínica moderna pateix moltes tensions —gairebé totes elles en la direcció del sobrediagnòstic i del sobretractament—, entre les més conegudes, el clima consumista de la societat actual, la pressió de la indústria i la pràctica de la medicina defensiva. Però ara resulta que l'evidència ens aporta un nou element: l'optimisme forassenyat de pacients i metges, el qual no fa més que empitjorar les coses. La tempesta perfecta.\nEtiquetes: Jordi Varela, Pacients, Right Care, Sobreactuació terapèutica, Sobrediagnòstic\nEnfortir la salut mental\nQuan entreu a Roda no veureu ferrar cavalls...\nFellini, Berlusconi i el Big data\nNova edició del curs online el 18 d'abril\nUn pla disruptiu per als pacients crònics complexo...\nNoves maneres de dissenyar el futur


Parc Nacional d’Aigüestortes – Oficina de Turisme del Pallars Sobirà\nHome / Descobreix / Parc Nacional d’Aigüestortes\nParc Nacional, a tocar del cel\nT’imagines un paisatge amb altes muntanyes, estanys d’aigües cristal·lines i boscos frondosos? Aquest paisatge existeix: el parc nacional d’Aigüestortes i Estany de Sant Maurici.\nCom a únic parc nacional de tot Catalunya, ofereix un paisatge singular d’alta muntanya on l’aigua és la protagonista, amb més de 200 estanys glacials que reflecteixen la silueta de les espectaculars muntanyes nevades que es fonen amb el cel. Els nombrosos rierols, torrents i cascades omplen tots els racons del parc amb el relaxant soroll de l’aigua.\nEls 6 indrets que no et pots perdre\nEncara no tens la teva foto de l’Estany de Sant Maurici i els Encantats?\nL’Estany de Sant Maurici amb els pic dels Encantats al darrere és sens dubte la imatge més emblemàtica del Parc Nacional i una de les postals més conegudes del Pirineu català. A l’estiu l’agresivitat de la roca dels Encantats contrasta amb la tranquil·litat de les aigües de l’estany. A l’hivern, en canvi, el blanc de la neu unifica tot el paisatge. Qualsevol època de l’any és especial per gaudir d’aquest paisatge tan fotogènic.\nEncara no coneixes les torres d’Amitges?\nDesprés de l’Estany de Sant Maurici i els Encantats, les agulles d’Amitges són segurament el segon indret més famós del parc nacional. En un entorn gairebé lunar on destaca la roca i l’absència de vegetació, s’alcen dues impressionants agulles que són les supervivents d’un temps passat on el gel ho dominava tot.\nA què esperes per pujar al Portarró d’Espot?\nEl Portarró d’Espot és el punt d’unió dels dos sectors principals del parc nacional: la vall d’Espot i la vall de Sant Nicolau. Els seus 2.428 m d’altura fan que es converteixi en un mirador inigualable de tot el parc, des del qual es contempla una panoràmica única.\nLa vall de Peguera és una zona tranquil·la on domina el so del riu que baixa cap a Espot. Resseguint el curs del riu amunt s’arriba a la capçalera de la vall, d’un paisatge salvatge i repleta de magnífics estanys glacials. Els estanys Tort i Negre, d’aigües profundes, són els estanys més grans i estan envoltats de muntanyes punxegudes.\nEls estanys de la Mainera són un racó de pau i tranquil·litat, a la capçalera de la vall d’Àssua. L’aigua blava dels tres estanys destaca entre el verd de les muntanyes i pastures del seu voltant. El paisatge dels estanys de la Mainera és un entorn diferent que cal visitar per conèixer el parc des d’una altra perspectiva més desconeguda.


Carlos Meléndez Latorre - Viquipèdia, l'enciclopèdia lliure\nCarlos Meléndez Latorre\nCarlos Meléndez Latorre (Bilbao, 26 de gener de 1957) és un exfutbolista basc, que ocupava la posició de porter.\n26 de gener de 1957 (1957-01-26) (62 anys)\nBilbao Athletic 37 (0)\nAthletic Club 6 (0)\nRCD Espanyol 12 (0)\nDesprés de destacar a l'Arenas, el 1977 passa a la disciplina de l'Athletic Club, i després de militar pels filials, debuta amb el primer equip el 1980, en un partit de Copa del Rei. A l'any següent fa la seua aparició a la màxima categoria, tot jugant sis partits.\nMeléndez seria el porter suplent dels de San Mamés durant la primera meitat de la dècada dels 80. En els anys que hi va romandre a l'Athletic (80/86), només hi va jugar sis partits de Lliga, 2 de Copa del Rei i 4 de Copa de la Lliga.\nL'estiu de 1986 fitxa pel RCD Espanyol, on seguiria sent suplent de porters com N'Kono. Amb els de Barcelona, fins a la seua retirada el 1992, hi va disputar només 12 partits de Lliga, a banda d'altres en Copa del Rei o competicions europees. Tot i les escasses aparicions, va deixar diverses actuacions per a la història del club espanyolista, com una eliminatòria de la Copa de la UEFA davant el Viktovice txecoslovac o contra el CD Málaga que li va valdre a l'Espanyol el retorn a primera divisió.\nFitxa de Meléndez\nObtingut de «https://ca.wikipedia.org/w/index.php?title=Carlos_Meléndez_Latorre&oldid=21255184»\nLast edited on 2 juny 2019, at 00:02


Pollastre amb rossinyols | La Clau -Revista gratuïta del Maresme\nRenteu els rossinyols i deixeu-los escórrer. Talleu el pollastre a octaus, renteu-lo, assequeu-lo bé i salpebreu-lo.\nPoseu oli en una cassola i quan comenci a estar calent incorporeu-hi el pollastre, deixeu-lo daurar per ambdós costats i reserveu-lo.\nPasseu els rossinyols per una paella amb una mica d’oli i reserveu-los.\nA la mateixa cassola sofregiu la ceba, i a foc suau deixeu que es vagi fent. Quan comenci a canviar de color poseu-hi el tomàquet juntament amb una mica de sucre per suavitzar-ne l’acidesa; remeneu-ho bé i quan el tomàquet ja estigui al punt regueu-ho amb el vi ranci i deixeu que l’alcohol s’evapori, ara ja podeu posar-hi els rossinyols que teniu reservats, el farcellet d’herbes i el pollastre, barregeu tot i si cal regueu-ho amb una mica d’aigua. Rectifiqueu de sal, tapeu la cassola i deixeu-ho coure a foc lent, remenant de tant en tant, fins que el pollastre quedi al punt.


Les sèries clau per a la setmana del 17 de gener\nLa temporada final d’‘Ozark’ i la penúltima de ‘Servant’, entre les nostres propostes per a Netflix, Apple TV+, Prime Video i HBO Max\n14 de de gener del 2022. 19:11\nA més de recuperar ‘Estación Once’ i explorar altres sèries sobre el després de l’apocalipsi, aquesta setmana podrem disfrutar dels (gairebé) últims episodis d’’Ozark’ o els plaers perversos de ‘Servant’. Sota, les nostres propostes al complet.\n1. ‘Fringe’, rescat d’un clàssic de culte\nHBO Max recupera en la seva integritat aquesta sèrie memorable sobre un equip de l’FBI (Anna Torv, Joshua Jackson i John Noble) encarregat d’aclarir fenòmens inexplicables. ¿Una nova ‘Expediente X’? Això semblaven buscar al principi els seus creadors, J. J. Abrams, Alex Kurtzman i Roberto Orci, però temporada a temporada ‘Fringe’ es va refermar com una altra cosa: una singular odissea de conspiració i guerra interdimensional que podia apel·lar a sentiments profunds. HBO Max, dijous, dia 20.\n2. ‘As we see it’, donant visibilitat al TEIA\nNova adaptació anglosaxona d’una sèrie israeliana (‘On the spectrum’), aquest drama amb tocs de comèdia de Jason Katims (‘Friday night lights’, ‘Parenthood’) segueix els problemes d’amor, feina i família de tres joves de vint anys que comparteixen pis. ¿Poc original? Al contrari: un petit detall ho canvia tot. Tant els personatges com els actors que els interpreten (Rick Gassman, Albert Rutecki i Sue Ann Pien) viuen amb el TEIA o trastorn de l’espectre autista. Prime Video, divendres, dia 21.\n3. ‘Ozark (T4, part 1)’ el principi del final\nGairebé dos anys després del final de la tercera temporada, ens arriben per fi nous episodis d’aquest encreuament de noir rural i drama conjugal. Set, en concret: la meitat d’una temporada que finalitzarà aquest mateix any amb set més. Sabrem per què Omar Navarro (Felix Solis) va voler posar al matrimoni Byrne (Jason Bateman i Laura Linney) per davant de l’advocada del seu cartell. O com es porta Ruth Langmore (Julia Garner) amb la pèrfida Darlene Snell (Lisa Emery). Netflix, divendres, dia 21.\n4. ‘Servant (T3)’ la millor sèrie que menys es veu\nQuan Steven Soderbergh va compartir, a tall de regal de Reis, la seva tradicional llista anual amb tot el que ha vist i llegit durant l’any, molts ens n’alegrem pels seus visionaments de ‘Servant’. Molts o, almenys, uns quants: tot i que produït i, de vegades, dirigit per M. Night Shyamalan (o Julia Ducournau), aquest ‘thriller’ claustrofòbic sobre nadons ressuscitats i sectes és encara favorit d’una minoria. Hi ha temps per posar-se al dia abans de l’estrena de la tercera temporada. Apple TV+, divendres, dia 21.\n5. ‘Somebody somewhere’, una sèrie per a Bridget Everett\n‘La edad dorada’: com ‘Downton Abbey’, però a Nova York\nLa còmica Bridget Everett (una clàssica del cabaret novaiorquès, però sobretot secundària a la pantalla) té oportunitat per lluir talent interpretatiu i veu en aquesta comèdia agredolça sobre dol i creativitat. Instal·lada de tornada a la seva ciutat natal (Manhattan, Kansas, la d’Everett), Sam utilitza la música com a via d’escapament d’una realitat en la qual no acaba d’encaixar. Al seu costat, com a recolzament, el no menys inadaptat Joel (Jeff Hiller). HBO Max, des de dilluns, dia 17.


MIRA QUÈ FEM ARA!: de gener 2013\nCANÇÓ EL DOFÍ\nDesprés d'uns quants dies treballant el conte d'en Patufet, aquest segon trimestre també el dedicarem a parlar sobre els DOFINS.\nHem vist de quin color són, on viuen, quines són les seves parts del cos (boca, cua. aleta), molt reduit al nivell de P3 però el que més els ha agradat és la cançó que hem cantat i ballat.\nAquí us deixo la fitxa i l'audio per escoltar-la.\nEnviat per Eugenia a 11:45 10 comentaris: Enllaços a aquest missatge\nEtiquetes de comentaris: cançons, dofins, Fitxes\nAvui voldria fer-vos arribar tot un seguit de material que he trobat per la xarxa relacionat amb el conte d'en Patufet.\nCom que aquest any estic amb un P3, com no, és molt típic donar a conèixer aquest conte als infants i que tant els agrada.\nAquesta és una versió un tant diferent...\nPower point conte d'en patufet. from guest839035\nDUES VERSIONS DE LA CANÇÓ:\nFITXES DE LA CANÇÓ:\nEL CONTE EN IMATGES:\nIMATGES EN BLANC I NEGRE:\nProjecte en patufet from mcomasa\nI PER ACABAR ALGUNES IL·LUSTRACIONS:\nEn la propera entrada us mostraré les feines que hem fet amb els nens a l'aula.\nEnviat per Eugenia a 14:35 9 comentaris: Enllaços a aquest missatge\nEtiquetes de comentaris: Contes, dibuixos, Fitxes, il·lustracions, Patufet, programació, projectes, titelles, vídeos\nAvui és la nit més màgica tant esperada per a tota la canalla! Bé, per tota la canalla i pels que no sóm tant petits també, tot s'ha de reconèixer! jejeje\nDisfruteu-la molt i viviu-la com si encara fóssiu nens ja que són aquestes petites il·lusions les que ens fan créixer com a persones dia a dia.\nA dormir aviat, que ja vénen...\nI demà, si heu sigut bons durant tot l'any segur que hauran pensat en vosaltres i algun regalet tindreu i, sino, doncs al menys gaudiu menjant un bon tros de tortell de reis!\nI ja aprofitant l'avinantesa, us deixo una làmina de la cançó del tortell que fa temps Diana del bloc "dianaeduca.blogspot.com" va publicar i que em sembla genial per aquells que no la coneguin.\nI perquè sentiu la música, aquí us deixo també l'audio per escoltar:\nEnviat per Eugenia a 18:11 Cap comentari: Enllaços a aquest missatge\nEtiquetes de comentaris: cançons, Fitxes, música, pàgines web, reis mags, tortell\nAbans de res, BON ANY NOU a tots!!!\nLa primera entrada de l'any serà un pèl diferent, ara veureu per què.\nCom que venim de la nit de cap d'any on tots intentem posar-nos les millors gales i estar ben guapos per donar la benviguda al nou any, he pensat què podriem seguir amb la línia de l'estilisme però enfocada a l'escola.\nSegur que moltes de vosaltres porteu bata a l'escola, oi?\nDoncs avui m'agradaria fer-vos un recull de llocs on podem trobar bates (que ara se'n fan de ben originals, xules, vistoses i boniques; no com abans, que totes eren de quadres i ratlles molt aborrides...)\nQuè us sembla l'aportació?? Per si algú estava pensant renovar-se la bata ara tindrà on triar i remenar!\nPer cert, en aquests enllaços també hi ha bates per als infants!\nFeu-hi una ullada a veure què us semblen. Aquí teniu els enllaços:\nEnviat per Eugenia a 10:50 9 comentaris: Enllaços a aquest missatge\nEtiquetes de comentaris: bates, mestres, nens, pàgines web


L'estratègia de Vox un cop aixecat l'estat d'alarma: torpedinar-ho tot\nBarcelona. Dilluns, 10 de maig de 2021. 13:51\nUn cop més Vox demostra que per a ells fer política només vol dir una cosa: entorpir la gestió de la cosa pública judicialitzant tot allò que sigui susceptible de ser denunciat davant dels tribunals. Així, la formació d’extrema dreta liderada per Santiago Abascal ha avançat aquest matí que portarà davant la justícia qualsevol decret de qualsevol govern autonòmic, sigui del color que sigui, que imposi el toc de queda o qualsevol altra restricció per la pandèmia de la Covid-19.\nQuan encara no han passat dos dies de l’aixecament de l’estat d’alarma, mesura que sempre ha rebut el vot en contra de Vox, el portaveu de la direcció de la formació, l’eurodiputat Jorge Buxadé, ha anunciat que presentaran els recursos i demanaran a la justícia la suspensió que qualsevol mesura restrictiva extraordinària.\nL’anunci de Vox se suma al desgavell judicial que ha provocat l’aixecament de l’estat d’alarma, amb tribunals superior de justícia que es pronuncien, per exemple, en favor del toc de queda i d’altres que ho rebutgen. Ja va passar divendres quan el TSJ de Balears i el País Valencià es va pronunciar en favor del toc de queda, i per contra el del País Basc, on la situació epidemiològica és molt més greu.\nEn aquesta línia, Vox ha presentat aquest matí un recurs davant del Tribunal Constitucional contra l’article de la llei impulsada per la Xunta de Galícia (PP) que preveu la vacunació obligatòria i el control de les persones afectades per la Covid-19. Una mesura de cara a la galeria, ja que l’article en qüestió està suspès des del març passat arran d’un recurs presentat pel govern espanyol, que sosté que la norma limita els drets fonamentals i que aquestes qüestions només es poden regular a través d’una llei estatal.\nAl llarg de la pandèmia, Vox sempre ha intentat bloquejar mesures restrictives per frenar l’expansió de la Covid. És més, en nombrosos actes de partit, tant a la campanya electoral de les eleccions catalanes com les de l’Assemblea de Madrid, s’han saltat les recomanacions de seguretat, tant de distàncies com d’aforament. Fins i tot han estat denunciats per aquest motiu.\nImatge principal, el secretari general del Vox, Javier Ortega Smith, i la secretària general del grup parlamentari al Congrés, Macarena Olona / EP\ncoronavirus Moncloa farà canvis legals en funció del que faci el Suprem amb les restriccions Alba Solé Ingla\nCoronavirus La "grandíssima bona notícia" de la Covid, segons el BIOCOMSC El Nacional


Actualitzada 18/03/2020 a les 16:34\nPermetrà fer un seguiment de les persones afectades per la malaltia i veure com evoluciona la pandèmia\nLa consellera de Salut, Alba Vergés, ha presentat aquest dimecres una nova aplicació per a dispositius mòbils que permetrà fer un seguiment de l’evolució de la pandèmia del coronavirus a Catalunya. Segons el Govern, la nova eina tecnològica, l’app StopCovid19Cat, contribuirà a detectar la malaltia, fer un seguiment dels pacients, veure com evoluciona la pandèmia a Catalunya i afavorir la presa de millors decisions. Tot plegat, ha subratllat la consellera, amb l’objectiu final “d’enfortir la relació de la ciutadania amb el sistema de salut de Catalunya”.\nLa directora de l’Àrea de ciutadania del Servei Català de la Salut, Rosa Romà, ha recalcat que la informació que es bolcarà a l’APP serà “totalment encriptada” i “permetrà elaborar un perfil de pacient en relació a les seves simptomatologies”. També hi constarà si té patologies prèvies o bé si està en procés de gestació o de postpart, etc. D’aquesta manera, Romà ha remarcat que “els ciutadans podran rebre una atenció específica per la seva situació i evolució del seu estat de salut”. El sistema de salut rebrà aquesta informació i cadascun dels dispositius assistencials faran les accions més necessàries per tal que la persona rebi la millor atenció. En el cas de les persones lleus però amb situació de risc, i en el de les persones greus, s’activaran diferents dispositius sanitaris.\nDe fet, segons Comella, ja fa dies que es treballa per fer aflorar la capacitat dels centres, tant de la xarxa pública com de la privada. Comella no ha descartat que, si cal, es pugui fer ús de l’oferta hotelera de Catalunya per a reforçar la capacitat del sistema de salut.\nPer últim, Comella ha agraït el gran nombre d’ofertes de col·laboració que s’estan rebent aquests dies, el que demostra el “país extraordinari i solidari que som”. “El confinament és dur, però és imprescindible. El sistema respon, s’adapta, creixerà, però cal seguir contenint la malaltia”, ha conclòs.


AraMaó | Verge del Toro: el resultat d’una feina ben feta\nVerge del Toro: el resultat d’una feina ben feta\nPosted at 18:50h in Benestar social, Ciutat per viure, Model de ciutat i infraestructures, Nota de premsa\tby\taramaó 0 Comments\nL’antic hospital Verge del Toro, que va tancar les seves portes l’any 2007, és un d’aquells edificis entranyables i emblemàtics que, a més, formen part del ‘skyline’ de la nostra ciutat.\nMaó va estar a punt de perdre aquestes instal·lacions, quan el PP va intentar retornar el centre de salut a la Tresoreria de l’Estat, però l’arribada d’Ara Maó al govern municipal i el seu convenciment i coherència a l’hora de defensar la necessitat de reconvertir-lo en un centre sociosanitari han estat cabdals perquè l’inici de les obres sigui avui una realitat.\n“No ha estat un camí fàcil”, reconeix la batlessa i candidata de l’agrupació d’electors a l’Ajuntament, Conxa Juanola, qui explica que la principal dificultat ha estat demostrar al Govern que el millor futur de l’antic hospital era la seva reconversió en un centre per a malalts crònics.\n“Per aquest motiu vam insistir en la necessitat de dur a terme un estudi tècnic per conèixer l’estat real del Verge del Toro i el resultat va ser clar: l’edifici es podia utilitzar perfectament”, indica Juanola.\nAmb aquesta informació, l’equip municipal liderat per la candidata d’Ara Maó va demanar amb més convicció al Govern la posada en marxa de tots els mecanismes per poder dur a terme la recuperació de l’antic hospital.\nAvui, amb les feines de la primera fase ja iniciades, Juanola mostra la seva satisfacció. “És una veritable conquesta social”, subratlla. Podeu llegir la nota de premsa de l’Ajuntament a: http://www.ajmao.org/Contingut.aspx?IdPub=17009#*\nedificis en desus, verge del toro


Responsabilitat Global: Els representants espanyols voten "sí" a l'esborrany final de Guia ISO 26000 d'RSE\nEls representants espanyols voten "sí" a l'esborrany final de Guia ISO 26000 d'RSE\nEl procés de votacions acabarà el 12 de setembre\nEl Comitè Mirall de la Guia ISO 26000 sobre responsabilitat social a l'Estat espanyol ha acordat votar a favor de l'esborrany final de l'esmentat document aprovat la primavera passada a Dinamarca després d'un procés d'esmenes, segons informa Servimedia.\nAmb aquesta iniciativa internacional pretén donar una orientació harmonitzada a nivell mundial sobre la responsabilitat social, de manera que el document inclou conceptes i àmbits sobre aquest nou camp de coneixement.\nAixí, segons ISO, proporcionarà orientació sobre els principis bàsics d'RSE i sobre la manera d'integrar el comportament socialment responsable en les estratègies, sistemes de pràctiques i processos de les empreses. A més, vol ser útil per a tot tipus d'organitzacions interessades en aquest enfocament de gestió.\nL'orientació de la guia està basada en les bones pràctiques ja existents tant en el sector públic com privat, i des de l'organització d'estandardització es considera com coherent i complementària a les declaracions i convencions de les Nacions Unides i els seus organismes.\nEn el procés han participat 91 països i 42 organitzacions amb estatut d'enllaç per part d'ISO, sota la direcció dels membres de ISO al Brasil i Suècia. Aquestes persones han inclòs representants de la indústria, governs, treballadors, consumidors, organitzacions no governamentals, i investigadors i acadèmics, amb un equilibri tant geogràfic com de gènere.\nEn l'actual moment del procés cadascun dels països, a través dels seus comitès mirall, estan fixant la seva posició de vot per a l'aprovació definitiva, si s'escau, de la Guia ISO 26000.


Col·lecció de moments: Com una gota\nLliscant pel pendent del teu cos\nhe quedat suspesa en els teus ulls.\nPublicat per Carme Rosanas a 18:24\nnovesflors 15 de novembre de 2009 a les 18:50\nUna bonica suspensió per a un segon etern.\nPere 15 de novembre de 2009 a les 19:28\nOstres! això m'ha agradat molt i té moltes interpretacions.\nUna llàgrima, o bé:\nfent l'amor ell et mira, o bé:\nuna gota de pluja banya les seves parpelles després de...\nMortadel.la 15 de novembre de 2009 a les 19:47\nMaco! Enhorabona... Quin dibuix més delicat...\nAssumpta 15 de novembre de 2009 a les 19:49\nQuè maco, Carme!!\nStriper 15 de novembre de 2009 a les 20:02\nPrecios!!!De vegades aquestes gotes foemen rius i els rius..\nGarbí24 15 de novembre de 2009 a les 20:09\nFantàstic...una gota amb sort\nElfreelang 15 de novembre de 2009 a les 20:35\nOstres! lliscant pel pendent del teu cos he quedat suspesa en els teus ulls!!!!! poesia pura!....i si és la gota feta llàgrima llisca i queda entre els ulls i després surt i fa camí galta avall( la meva interpretació pot ser trista però també hi ha llàgrimes d'alegria...oi?) El dibuix una paassadaa!\nonatge 15 de novembre de 2009 a les 20:38\n"Lliscant pel pendent del teu cos\nhe quedat suspesa en els teus ulls."\nI en les teves ninetes hi veig el mirall d'un món de passió i amor, on floreix la flor de la sinceritat...\nMontse 15 de novembre de 2009 a les 20:41\nés que els ulls poden atrapar moltes coses...\nassumpta 15 de novembre de 2009 a les 20:55\nPoesia en estat pur. Preciós.\nEt felicito Carme, ets única sabent sintetitzar sentiments i paraules!!!\nEva 15 de novembre de 2009 a les 22:15\nPer cert Pere, es teves suggerències m'han deixat absorta durant una dolça estona.\nzel 15 de novembre de 2009 a les 22:16\nJo hi sento una llàgrima, però amb toc d'amor...\nMarta 15 de novembre de 2009 a les 22:52\nQuantes coses pot arribar a dir una llàgrima\nrits 16 de novembre de 2009 a les 11:01\ncinc dits 16 de novembre de 2009 a les 12:01\nQuin poema més atrapador!\nQue bonic arriba a ser quedar-se suspès en d'altres ulls!\nrebaixes 16 de novembre de 2009 a les 21:40\nD'alegria i de goig?......No!\nPlorar o riure\nSempre son salades\nCarme Rosanas 16 de novembre de 2009 a les 22:06\nCom m'agraden i com m'he entretingut en les vostres interpretacions! No sabria dir-vos amb quina em quedo, Noves Flors m'encanta, Pere em quedo amb totes les que dius, onatge, em dones una bona continuació o resposta o... Elvira molt maca també, les llàgrimes també són necessàries i tendres!\nGràcies Fanal blau per les teves imatges... com a mínim inspiradores... i més coses.\nAnton, sempre són salades, però no sempre són només salades!\nManel 16 de novembre de 2009 a les 23:10\nEmbolicat en el temps\ntransparent als teus ulls\nafalac i lloo\nel teu geomètric dibuix.\nPreguntant-te si puc mirar\nel teu somriure nu\ndesvetllant un sí.\nSobre un joc de frisances.\nAnònim 16 de novembre de 2009 a les 23:25\nSer sospesat pels ulls de l'amor, ser la gota de l'amor.\nCarme Rosanas 17 de novembre de 2009 a les 12:06\nGràcies, Manel, com sempre un poema-comentari preciós.\nCesc, com m'alegro de veure't per aquí! Una abraçada.\nJoana 17 de novembre de 2009 a les 18:48\nDoncs que pugues emmirallar-te en ell molt de temps.\nFrancesc Mompó 17 de novembre de 2009 a les 19:24\nTan efímer i tan etern com la bellesa.\nSalu i Terra\nJoana 17 de novembre de 2009 a les 23:16\nEfímer, intens, bell...poesia!\nCarme Rosanas 17 de novembre de 2009 a les 23:41\nGràcies, Joana, Francesc, Joana... una abraçada i molt bona nit.


Condicions de privacitat – Aptera Beach | Web Oficial | Hotels a Amoudara Herakliou\nAquesta Política de privacitat s'aplica a www.apterabeach.com, que és propietat i està operat per Aptera Beach. Aquesta Política de privacitat descriu com recopilem i fem servir la informació que deixes al nostre web (www.apterabeach.com), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb apterahotel@gmail.com .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a apterahotel@gmail.com . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: apterahotel@gmail.com . També pots posar-te en contacte amb l'autoritat de protecció de dades local.


Exposicions CastellóLa Sala Pictograma inaugura “Entorn i natura” de Xavier Mariner\nbonart 7/5/12 El proper dia 11 de maig la Sala d’Art Pictograma de la Plaça de la Muralla Liberal, 1 de Castelló inaugura l’exposició Entorn i natura de Xavier Mariner. La mostra es podrà visitar fins al 16 de juny del 2012 i està organitzada coincidint amb la...\nExposicions CastellóPepe Mora exposa a la Casa dels Caragols\nbonart 24/4/12 Per segon any consecutiu la Casa dels Caragols (delegació del Consell a Castelló) ha convidat Pepe Mora per organitzar la seva exposició de pintura en honor a la Verge del Lledó, les seves festes i la seva música. Mora comptarà amb la col·laboració...\nExposicions CastellóEl fotógraf Enrique González presenta “Huellas” a Castalia Iuris\nbonart 19/4/12 El fotógraf madrileny Enrique González Bocángelus presenta fins el proper dia 9 de maig l’exposició Huellas a l’Associació Cultural Castalia Iuris de Castelló. L’exposició presentarà 20 imatges de la sèrie Sueño, primera part...\nExposicions CastellóLa Fundació Dávalos-Fletcher organitza una exposició benèfica\nbonart 19/4/12 Del 20 d’abril al 29 la Fundació Dávalos-Fletcher organitza una exposició a benefici de l’Associació d’Esclerosi Múltiple de Castelló. La mostra presentarà obres del col·lectiu Beni-Art format per Rosana Asensio, Eva Córdoba Armelles,...\nExposicions CastellóMaria Rosa Vidal, Ana Tejada i Eider Astrain a la Sala Braulio\nbonart 13/4/12 El proper dia 19 d’abril la Sala Braulio de Castelló presenta una exposició col·lectiva amb les darrers creacions dels artistes Maria Rosa Vidal Tosas, Ana Tejada i Elder Astrain. A la imatge, fragment d’una obra de Maria Rosa Vidal...\nExposicions Castelló“Raca” inaugura el dia 13 d’abril a la Galeria Real\nbonart 12/4/12 El dia 13 d’abril a les 20 h. Luis Francisco Bravo, conegut artisticament per Raca inaugura els seus darrers treballs a la Galeria Real de Castelló. La mostra de l’artista madrileny resident a Vilafamés (Castelló) es podrà visitar fins el dia 24...\nExposicions CastellóL’EACC inaugura “Double Tide” de Sharon Lockhart\nbonart 23/3/12 L’exposició Double Tide, que es podrà veure en l’Espai d’Art Contemporani de Castelló de l’11 de maig al 2 de setembre de 2012, mostra un dels treballs més recents de l’artista americana Sharon Lockhart (Norwood, Massachussets,...\nExposicions CastellóJorge Ortiz, pintor cubà resident a Castelló, exposa a Pictograma\nbonart 21/3/12 Del 23 de març al 5 de maig el pintor cubà resident a Castelló, Jorge Ortiz exposarà a la sala d’art Pictograma de la Pl. Muralla Liberal, 1. Ortiz presenta els seus treballs relacionats amb el món de la...\nExposicions CastellóMacu Escribano dedica la seva darrera exposició a Berlín\nbonart 20/3/12 La Galeria Real de Castelló (Plaça Real, 3) presenta el divendres dia 23 de març a les 20 h. una nova exposició de l’artista local Macu Escribano Martí. La mostra Berlín es un recorregut per escenaris i moments capitals del període...\nExposicions CastellóCecilia Albert presenta una exposició de paisatges a la Sala Obturados\nbonart 22/2/12 La pintora i membre actiu del col·lectiu artístic Amart, Cecilia Albert, exposa una mostra dels seus últims paisatges a la sala Obturados (Alloza, 76) de Castelló. La naturalesa com a tema, el verd com a color i l’aigua com a element viu són la seva...\nExposicions CastellóLorenzo Ramírez presenta l’exposició de la Magdalena a la Galeria Imagenarte\nbonart 17/2/12 El pintor Lorenzo Ramírez presenta per segon any consecutiu a la galeria Imagenarte de Castelló (carrer Nuñez d’Arce, 36) la seva tradicional exposició de Magdalena. L’artista celebrarà la seva particular festa fundacional recreant amb els seus...


Aturats els cobraments de tots els impostos municipals – La Cellera de Ter Informació\nDegut a la situació excepcional generada per el CoVid 19, la setmana passada es va anunciar que quedaven aturats els cobraments de tots els impostos municipals i suspès el calendari de pagament que fixa els terminis de recaptació.\nAixí mateix informàvem també que el Servei de Gestió tributària i Cadastral\nAturats els cobraments de tots els impostos municipals\nAixí mateix informàvem també que el Servei de Gestió tributària i Cadastral no farà l’assistència presencial dels dilluns fins a nou avís. Per qualsevol consulta referent a temes tributaris i cadastrals us podeu adreçar al telèfon 972 840178 i al mail scolomatributs@selva.cat, això és degut perquè l’Ajuntament de la Cellera de Ter te derivats el servei de recaptació d’impostos i tributs al Consell comarcal de la Selva.\nLa suspensió i interrupció dels terminis dels procediments de gestió, inspecció i recaptació, relacionats amb els expedients de naturalesa tributària. La Suspenció i interrupció dels terminis de prescripció i caducitat, relacionat amb els expedients de naturalesa tributària i la suspenció de l’atenció presencial (les oficines romandran tancades, prioritzant l’atenció telefònica i la tramitació telemàtica). estan publicades en una resolució de Presidència (2020P 300) del consell comarcal de la Selva amb data 16 de març de 2020.\nEl Consell Comarcal informa que:\nLes persones usuàries tenen a la seva disposició:\n1. La tramitació telemàtica d’autoliquidacions i gestions tributàries, així com el registre electrònicque el Departament de Gestió Tributària té habilitat per als tràmits que no disposin de funcionalitat telemàtica pròpia.\n2. Es poden formular consultes de naturalesa tributària pels següents canals: scolomatributs@selva.cat\nLes mesures anteriors estaran vigents i s’aplicaran durant la vigència de l’estat d’alarma com a conseqüència de la situació d’excepcionalitat provocat pel COVID-19, decretat mitjançant Reial Decret 463/2020, de 14 de març, pel que es declara l’estat d’alarma per a la gestió de la situació de crisi sanitària ocasionada pel COVID-19, i podran ésser automàticament prorrogades o modificades, en els termes que s’acordin per part del Govern\nAquestes decisions estan pensades per alleugerir la càrrega econòmica a la ciutadania davant la crisi del Coronavirus.


Salsa Pesto Thermomix - Receptes a la Thermomix\nHe dit que fa m'agrada el menjar italià? Un bon plat de pasta a la setmana no faltarà a casa meva - i és que no només per la seva practicitat sinó perquè la meva família li encanta.\nPodem fer servir formatge parmesà, Grana Padano o Pecorino, també podem barrejar segons la nostra preferència.\nEt recomanem la nostra recepta de pasta fresca perquè acompanyis amb aquesta rica salsa pesto.\nTruc: si torrem una mica els pinyons abans de la recepta, aportaran més sabor al plat i segurament t'agradarà més el resultat.\nPreparació2 minutscocció5 minutsEn total7 minuts\nIngredients per fer Salsa Pesto Thermomix\n60 g De formatge parmesà, Grana Padano o Pecorino\n80 g De fulles d'alfàbrega fresques\n1 Dent d'all - gran\n40 g Grams de pinyons. Podeu fer servir anacards al seu lloc.\nPreparació de Salsa Pesto Thermomix\nTorrar una mica els pinyons o anacards en una paella sense oli ia foc mitjà. No et passis, i no deixis de moure'ls o es cremaran.\nAmb el got net i sec, afegeix el formatge parmesà (o el seu substitut) i aplica 4 cops de turbo.\nAfegeix els pinyons o anacards, les fulles d'alfàbrega prèviament rentades, el gra d'all i la sal. Triturar tot per 15 segons a velocitat progressiva 5-8.\nPosa el gobelet al seu lloc i la thermomix a velocitat 2, afegeix l'oli sobre la tapa sense treure el cubilet i puja a velocitat 5, així s'anirà incorporant lentament a la nostra deliciosa salsa Pesto casolana.\n¡Finalitzat! Veus que fàcil és preparar una deliciosa salsa Pesto casolana amb la Thermomix? Deixa els teus comentaris 🙂\nCategoriaPasta, salsesCuinaitaliana, mediterrània, vegetarianaetiquetes#aceitedeoliva, #ajo, #albahaca, # pinyons, #quesogranapadano, #quesoparmesano, #quesopecorino


Fidel, Hamilton, mort i vida. - Castell de somnis de Francesc Aguilar\nDisseny i Art, Escatologia, Memòria Històrica\nFidel, Hamilton, mort i vida.\nCuba, pàtria, internacionalisme, imperialisme, identitat nacional, revolució, dictadura, democràcia, socialisme, llibertat, drets humans… Impossible abastar aquests conceptes en una formulació curta, fins i tot la dificultat d’establir la relació d’ordre, consecutiu, inclusiu o adversatiu dels substantius.\nCom a sortida dirigeixo l’atenció a l’home Fidel Castro i al fenomen que ha descordat la cridòria mundial, la seva mort. I tornem a una categoria paradoxal i absoluta impossible de domesticar, la mort.\nLa mort de Fidel Castro als 90 anys a La Havana i el mateix dia la mort a David Hamilton a París. Mort a l’edat de 83 per suïcidi, sembla ser, a causa d’acusacions d’abusos sexuals amb les models. Va ser molt famós fa anys per les seves fotos dolces i sensuals de dones adolescents.\nQue descansin en pau tots dos. La vida continua.\nFidel Castro, personalitat i personatge.\nUn dels innumerables ensonyaments d’adolescents que van fer famós David Hamilton, .


"Volem convertir la xarxa de telecomunicacions en una xarxa de persones" | Directa\n"Volem convertir la xarxa de telecomunicacions en una xarxa de persones"\nErick Huerta, expert en telecomunicacions comunitàries\nErick Huerta ha treballat a la Unió Internacional de Telecomunicacions (UIT) com a assessor en connectivitat a zones apartades i pobles indígenes. Membre de l’associació mexicana Redes por la Diversidad, Equidad y Sustentabilidad, és un dels artífex de la reeixida estratègia legal de la primera xarxa de telefonia mòbil comunitària del món, impulsada pel col·lectiu de hackers i enginyeres Rhizomatica a l’Estat d’Oaxaca (sud-est de Mèxic). Després d’anys sense tenir cobertura de cap operadora, les comunitats indígenes i rurals d’aquest territori han començat a gestionar col·lectivament la seva telefonia mòbil: compren els equips i decideixen els continguts i els usos de la seva pròpia xarxa. Gràcies a aquesta experiència, la llei mexicana ha esdevingut pionera mundialment en el reconeixement de llicències de telefonia per a ús social. Un dels reptes de futur passa, avui, per desplegar la fibra òptica, raó per la qual Erick Huerta va visitar Catalunya, on es va trobar amb membres de guifi.net per conèixer de primera mà una experiència pionera, ciutadana i dels comuns.\nA les comunitats indígenes d’Oaxaca (Mèxic), els recursos naturals com l’aigua o la terra són considerats béns comuns. Com hi encaixa, aquí, la telefonia mòbil?\nPerfectament, perquè el que tothom entén com a comunitari està incorporat a les seves formes d’organització. Recordo que, un dia, anant cap al que seria el primer municipi de la xarxa, Talea de Castro, vaig veure un rètol a l’entrada del poble on es podia llegir: Aquí no existe la propiedad privada. Va ser molt natural començar a col·laborar amb elles.\nCom s’ha arribat a la nova llei de telecomunicacions mexicana, que permet l’ús social de la telefonia mòbil?\nEns hem de remuntar als acords de San Andrés, firmats entre el govern mexicà i l’Exèrcit Zapatista d’Alliberament Nacional (EZLN) el 1996, que preveien generar condicions perquè les comunitats poguessin adquirir, administrar i operar amb els seus propis mitjans de comunicació. Això es va incorporar a la reforma constitucional de l’any 2000 i, a l’última llei de telecomunicacions, es parla obertament del concepte de plataformes de comunicació –les tecnologies han canviat– i de les concessions de l’espectre radioelèctric. Si avui volguessin col·locar un satèl·lit, ho podrien fer.\nDe quina manera s’han organitzat les comunitats?\nQuan vam començar el projecte, no existia la figura de la concessió comunitària o indígena, motiu pel qual vam adoptar una figura de xarxa privada amb una concessió de tipus experimental. Ara que la xarxa ja està integrada per diverses comunitats, elles mateixes sol·liciten la concessió a través d’una cooperativa, de la qual cada comunitat passa a ser sòcia un cop ha entrat a la xarxa. Internament, és una organització pròpia i no hi tenen cabuda les normes que operarien en una estructura pública, com ara l’obligació de donar determinada informació a l’Estat. La governança, doncs, l’estableixen les mateixes comunitats.\nEl fet que la xarxa sigui seva modifica l’ús que en fan?\nCompletament. La idea no sols passa per fer que la telefonia els surti més barata perquè els recursos es queden a la comunitat; també els permet fer-ne el que creguin. Si compres un aparell a una operadora comercial, saps que vindrà amb tot allò que et volen vendre i potser no necessites. En canvi, amb una xarxa pròpia, la gent decideix en cada moment què vol que hi passi. I això implica un canvi profund de mentalitat. Algunes comunitats estan usant el mòbil per promoure l’ús de les seves llengües o per atendre els serveis d’emergència a través de la creació del seu propi 911. També hem creat un butlletí, en què els usuaris reflexionen sobre els continguts que es produeixen amb la idea de convertir la xarxa de telecomunicacions en una xarxa de persones.\nA què atribueixes aquest canvi de xip?\nTé a veure amb el colonialisme, que ha deixat empremta i corre per les venes de les comunitats. Tant és així que, per la comoditat que t’ho instal·lin, a vegades, sentim a dir: “Jo vull que vingui Telmex o Telefónica i em posi la xarxa”. És clar, sona bonic tenir una cosa pròpia, però, després, l’has de cuidar i fer-te’n responsable. En alguns casos, els costa entendre que ho poden fer.\nCom afronteu les necessitats tecnològiques en indrets tan remots i poc poblats?\nEl nostre servei s’integra a partir de diverses xarxes, com el GSM, Internet o la veu sobre IP. Si, per algun motiu, el sistema de comunicació s’espatlla, tota la xarxa queda afectada i els problemes per la sortida a Internet es multipliquen. Per això, esperem comptar amb el nostre guifi.net el més aviat possible per completar tota l’estructura d’una xarxa que pretenem que sigui col·lectiva, oberta i neutral.\n"Volem convertir la xarxa de telecomunicacions en una xarxa de persones" Flattr donate!


L’Audiència Nacional rebutja inhibir-se en el cas de l’activista dels CDR | Actualidad | EL PAÍS Catalunya\nL’Audiència Nacional rebutja inhibir-se en el cas de l’activista dels CDR\nEl tribunal denega a Tamara C. G. sortir del seu municipi, Viladecans, per visitar la seva mare\nMadrid 9 JUL 2018 - 21:04\tCEST\nTamara Carrasco, detinguda a Viladecans. ALBERT GARCIA\nL'Audiència Nacional ha rebutjat remetre a un jutjat d'instrucció de Viladecans (Baix Llobregat) la causa oberta a Tamara C. G., l'activista dels Comitès de Defensa de la República (CDR) detinguda a l'abril, malgrat que en principi no hi ha indicis per imputar-li un delicte de terrorisme.\nEn una interlocutòria, el titular del jutjat d'instrucció número 6 de l'Audiència Nacional, Diego de Egea, descarta inhibir-se en un jutjat ordinari, tal com havia sol·licitat la defensa de l'activista, que segueix en llibertat provisional acusada d'un delicte de desordres públics.\nLa defensa de Tamara C. G. al·legava que el cas ha de passar a mans dels jutjats d'instrucció de Viladecans, atès que el jutge instructor no ha apreciat de moment indicis que l'activista hagi participat en delictes de terrorisme i rebel·lió, que són competència de l'Audiència Nacional.\nLa Fiscalia, no obstant això, s'ha oposat a la inhibició del jutge de l'Audiència Nacional argumentant que, tal com va establir el mateix instructor, "caldrà esperar al resultat final de les investigacions per determinar la naturalesa dels fets" que s'imputen a la detinguda.\nEl jutge instructor fa seus els arguments de la Fiscalia i descarta remetre a un jutjat ordinari la causa contra Tamara C. G., que va deixar en llibertat provisional a l'abril, "sense perjudici de les ulteriors qualificacions que es puguin adoptar després de l'avanç de la investigació".\nL'advocat de l'activista, Benet Salellas, ha lamentat la decisió del jutge de denegar la inhibició, en espera de noves diligències d'investigació que no consten en la causa però que, segons el seu parer, "poden tenir a veure amb l'espera" per resoldre el cas de l'altre presumpte activista de CDR que està en cerca i captura o amb "investigacions complementàries dels cossos policials".\nCom a mesures cautelars, el magistrat va imposar a Tamara C.G.R. compareixences setmanals al jutjat, prohibició de sortir del seu municipi de residència, Viladecans, excepte per anar a la feina, autorització judicial per excedir el terme municipal on viu, prohibició d'abandonar d'Espanya i fixació de domicili i telèfon. La defensa ha demanat al jutge que autoritzi l'activista a sortir del seu municipi per visitar la seva mare, que s'acaba de trencar una cama, en una població prop d'on resideix.\nEl jutge ha denegat també aquesta petició, en considerar que és molt clar que només se li permet sortir del seu municipi per acudir a visites mèdiques, "i no d'un altre tipus, com el domicili de la mare de la investigada".


À Punt s’incorpora a Bon Dia TV – Diari de la llengua\n27 de febrer de 2021 27 de febrer de 2021 Diari de la llengua\t0 Comments\treciprocitat\nLa cadena valenciana s’uneix a la plataforma de TV3 i IB3 per compartir continguts en català a internet\nÀ Punt ha decidit sumar-se al canal de televisió per internet Bon Dia TV que el novembre del 2018 van posar en marxa l’Ens Públic de Radiotelevisió de les Illes Balears i la Corporació Catalana de Mitjans Audiovisuals (CCMA) per compartir continguts i difondre’ls a la xarxa, segons ha informat el diari Ara, que cita fonts de la cadena valenciana. Segons el rotatiu, la decisió la va aprovar el consell rector de la Corporació Valenciana de Mitjans de Comunicació (CVMC) en una reunió el 24 de novembre, tot i que l’acord encara no havia transcendit.\nÀ Punt se suma, d’aquesta manera, al projecte de les televisions balear i catalana, que van fer aquesta aposta per mirar de treure més profit dels recursos públics i dels continguts que ja tenen i posar-los a disposició d’un públic generalista que el pot veure a internet en qualsevol dispositiu.\nÀ punt, TV3 i IB3 ja havien col·laborat en la coproducció de programes i la cessió de continguts, com ara Favorits, La forastera, Merlí i la pel·lícula La mort de Guillem, que es va emetre simultàniament per les tres cadenes amb un gran èxit d’audiència. Aquesta experiència es repetirà el 8 de març, Dia Internacional de les Dones, amb Frederica Montseny, la dona que parla, un film sobre la vida de la ministra de Sanitat durant la Segona República espanyola, que ha comptat amb el suport de l’Institut Valencià de Cultura i del departament de Cultura de la Generalitat de Catalunya.\nLa plataforma Reciprocitat Ara!, que a banda de reclamar la reciprocitat entre tots els canals de llengua catalana havia demanat a À Punt que s’incorporés a Bon Dia TV, ha valorat el pas de la cadena valenciana com “un èxit de totes les persones i entitats que estem treballant per aconseguir aquest espai de normalitat per al valencià”. La plataforma fa una crida a “continuar treballant a favor de la reciprocitat plena” i demana que “aquest modest, però important pas” serveixi “per a esperonar-nos, no per a frenar-nos”.\n← Maó restitueix el nom oficial en català\nL’àrab ceutí demana protecció →\nEs doblen les queixes per vulnerar la llei del català a Andorra\n14 de desembre de 2020 14 de desembre de 2020 Diari de la llengua\t0


Sarment: Assemblea sobre Pere Casaldàliga\nEl passat dia 7 de març, el poble de Balsareny va ser convidat a participar en una assemblea sobre Pere Casaldàliga.\nL’acte, convocat per Balsareny Educa i Esgriolem del Cercle Cultural, va omplir la sala petita del Sindicat de persones interessades en el projecte.\nPrimerament s'exposà el treball de l'equip pel desenvolupament de Balsareny Educa i els seus avenços, com la pàgina web Balsareny Educa, en què la cultura local hi és representada activament, des de la memòria històrica, així com les entitats i projectes de poble.\nSeguidament va intervenir la Conxita Planes, que va llegir un recull biogràfic de dates significatives de la vida de Pere Casaldàliga. Vegeu-ne el contingut en aquest enllaç.\nPer part d'Esgriolem es subratllà que els pobles els formem les persones, que en som el major patrimoni, i cada una de nosaltres es important només pel fet de ser persona. Tots despertem l'interès de moltes d'altres gràcies a les nostres qualitats, els nostres valors, el nostre talent..., fruit de la nostra personalitat.\nCom a balsarenyencs ens sentim cofois de tenir entre nosaltres grans talents que desperten l'interès de moltíssimes persones, i de moltes més el despertarien si nosaltres, com a poble, no els mantinguéssim “endormiscats” o fins i tot fent-los passar desapercebuts.\nCert és, però, que Pere Casaldàliga ha despertat l’interès i admiració de milions de persones arreu del món. Per aquests motius em començat per ell, i ho fem sense oblidar a tots els altres”.\nEntre els veïns de Balsareny que hi van assistir, destaquem la presència de l'Ajuntament, representat pel regidor de turisme, patrimoni i cultura: Alexandre Garcia Martín. I altres regidors i ex alcaldes com Isidre Viu, Francesc Soldevila i Jaume Rabeya, els quals participaren de la jornada al costat de la família Casaldàliga, entitats del municipi, de l'associació Araguaia, responsables del arxiu de São Félix do Araguaia, i un dels dissenyadors del museu Pau Casals i Àngel Guimerà del Vendrell (que s'oferí a col·laborar amb Balsareny i el seu projecte). Tots junts van participar de la matinal en reconeixement a Pere Casaldàliga.\nL’acte va ser conduït per Llorenç Planes, Benjamí Moliné i Joan Bonals. A l’assemblea es van plantejar un seguit de propostes per fer més present Pere Casaldàliga a Balsareny i divulgar-ne les seves causes. Alhora es va crear una comissió per desenvolupar el projecte.\nMoltes són les entitats i associacions que a hores d'ara s'hi han adherit recolzant la iniciativa i esperem que se segueixin sumant moltes més.\nPublicat per CCB-Sarment a 19:30\nEtiquetes de comentaris: 2020-03, Balsareny Educa, Casaldàliga, Esgriolem!


Agents dels Mossos d’Esquadra han desallotjat la casa ocupada del carrer de Benavent del barri de les Corts de Barcelona, coneguda per la Benaventurda. Divendres el propietari havia tapiat la porta i les finestres de l’edifici i abans la policia n’havia expulsat un col·lectiu ocupa. Avui dues veïnes, amb el permís del propietari, hi han entrat casa i s’hi han trobat tres ocupes. Una empresa de seguretat privada ha custodiat la porta principal d’ençà de la desocupació.\nEl cor obert i el puny tancat!!! Fora especuladors dels nostres barris!! pic.twitter.com/LAs6mcpmAJ\n— LaBenaventurada (@laBenaventurada) October 30, 2016\nEls ocupes han entrat a la Benaventurada pel terrat d’un edifici contigu i després han esbotzat una tàpia per entrar-hi. Quan han estat descoberts, s’han tancat al segon pis i s’han negat a anar-se’n. Han penjat dues pancartes al balcó amb aquests missatges: ‘Fotem-li castanya a l’especulació’ i ‘La Ventu es queda al barri’. Les veïnes han penjat una pancarta al primer pis, amb aquest text. ‘No volem Can Vies II al nostre barri’.\n— LaBenaventurada (@laBenaventurada) 30 d’octubre de 2016\nA fora hi ha hagut moments tensos quan un grup de suport als ocupes s’ha trobat amb membres de l’associació de veïns del Camp Nou, contraris a l’ocupació. Finalment, un grup de policies s’han desplegat al carrer de Benavent i han dispersat els qui s’havien concentrat davant la casa. Alguns agents han enderrocat la tàpia de la porta principal i han desallotjat els tres ocupes que no hi han ofert resistència. També ha fet marxar a les veïnes antiocupació.\nMossos fa fora a empentes a les veïnes que es trobaven al carrer donant suport a @laBenaventurada #LaBenaventuradaEsQueda pic.twitter.com/mZy3MFKkFg\n— Sants*TV (@SantsTV) 30 d’octubre de 2016\nMossos es retiren cap els furgons. Matons tornen a custodiar la porta de @laBenaventurada pic.twitter.com/7zEYy8j4ji\n— boleta d'arròs (@boletadarros) October 30, 2016\nA les set del vespre hi ha hagut una concentració de suport a la Benaventurada. Un grup d’una vuitantena de persones han travessat el carrer de Benavent amb una pancarta que deia ‘La Ventu és un espai alliberat’, i cridant proclames.\nSeguim caminant! Avui com ahir la lluita és l'únic camí! #laVenturesisteix pic.twitter.com/nRvobjWE5Y\nMés tard, els veïns han organitzat un repic de cassoles per fer palès el rebuig a l’ocupació. Els manifestants han tornat al carrer de Benavent cantant proclames com ‘Els carrers seran sempre nostres’ o ‘La Ventu resisteix’. Els mossos d’esquadra han separat tots dos grups. Alguns manifestants han llançat pintura i ous contra els agents de seguretat privada que custodien l’accés a la Benaventurada.\nFora la màfia pic.twitter.com/RibKjZqgXg\nPoc després la manifestació s’ha dissolt. El col·lectiu que ha ocupat la Benaventurada ha explicat al seu compte de Twitter que no renuncien a recuperar l’espai els pròxims dies.\nDonem per acabada la manifestació d'avui! Tindreu notícies nostres molt aviat! La Ventu només acaba de començar! #laVenturesisteix


Dalinians: El Girona FC competeix i pessigolleja l'Obradoiro, que demostra perquè aspira al retorn a l'ACB\nEl Girona FC competeix i pessigolleja l'Obradoiro, que demostra perquè aspira al retorn a l'ACB\nEra una missió prou complicada. Durant molt minuts el Girona FC ha fet somiar amb la victòria als 1000 seguidors que s'han citat a Fontajau, però la profunditat de la banqueta de l'Obradoiro ha acabat decantant la balança. El bloc entrenat per Moncho Fernández s'ha imposat 69-85 liderat pel català Oriol Junyent (17 punts i 7 rebots en 25 minuts) en el matx que servia per encetar a Fontajau la campanya 2010/2011 a l'Adecco LEB Or. Una cosa està clara (si no ho estava ja ahir): els gallecs han de pujar a l'ACB sí o sí. Han construït un equip que vol recuperar la seva plaça a l'elit per la vía ràpida. Ells ho saben, i a Girona també. Pels locals David Navarro ha acabat com a màxim encistellador (19 punts amb 6/12 en tirs de camp), mentre que Darryl Middleton ha tornat a ser un dels destacats amb 14 i 5 rebots.\nEl primer quart ha mostrat una extrema igualtat, amb Middleton fent mal dins la pintura i Junyent fent també feina al mateix lloc, però a l'altre costat (18-18). Els gallecs sabien que no seria fàcil endur-se la victòria de Fontajau i que una de les claus acabaria essent les rotacions de banqueta. I ha estat així. Al segon parcial l'Obradoiro ha protagonitzat una embranzida amb aportacions de totes les seves peces. Si fallava un, apareixia un altre. Des de la línea de 6.75 hi havia una gran diferència entre els dos equips, i això es convertia en decisiu, arribant al descans amb un 33-43. Al tercer quart un parcial de 0-9 acabava de posar les coses un pèl més difícils als de Ricard Casas. Fins a 18 punts de renda aconseguien els visitants abans de la finalització d'aquest parcial. La missió era prou complicada pels gironins. Entre Navarro i Pep Ortega reactivaven el Girona FC, que es ficava a 9 punts (59-68), però no hi ha hagut res a fer. Andrés Rodríguez, Bernard Hopkins, "Tuky" Bulfoni,... Si no era un triple d'un era una penetració d'un altre. L'Obradoiro ja tenia la victòria al sac.


Kirchdorf am Inn2>\nCerca totes les ofertes d'hotels a Kirchdorf am Inn Entrada:\nInntalhof...Habitacions per nit per només74 EUR Gasthof zum Kirchenwirt...Habitacions per nit per només45 EUR Més zones a Kirchdorf am Inn\nKirchdorf Am Inn és el lloc perfecte per explorar les fascinants atraccions i llocs culutrals de Kirchdorf Am Inn. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Kirchdorf Am Inn té molt a oferir: llocs famosos, bons restaurants i una gama d'entreteniment emocionant. Trobar una bona oferta és fàcil amb agoda.com, oferint hotels barats a Kirchdorf Am Inn o qualsevol altra àrea a Kirchdorf Am Inn. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Kirchdorf Am Inn insertant les seves dates de viatge a la pestanya de recerca.\nHotels destacats a Kirchdorf am Inn, Kirchdorf am Inn\nÀrea Kirchdorf am Inn\nDissenyat tant per oci com per negoci, Inntalhof està situat idealment a Kirchdorf Am Inn; una de...\nSi el que està buscant és per un hotel ben situat a Kirchdorf Am Inn, no busqui més enllà de...\nTots els hotels de Kirchdorf am Inn\nHotels a Kirchdorf am Inn: Gasthof zum Kirchenwirt


Allotjament i gestió de servidors, registre de dominis, migració web\n/ Serveis / Allotjament i dominis\nAllotjament web i noms de domini\nServidors professionals al teu abast\nSi ho desitges, tindràs accés a un panell de control del teu hosting o bé podràs sol·licitar-nos la configuració dels comptes de correu electrònic que necessitis i dels eventuals trasllats de dominis preexistents.\nSi per al teu projecte necessita manejar diferents pàgines web, no paguis un hosting per a cada lloc web! Et proporcionarem un espai multisite amb tràfic il·limitat i sortiràs segurament beneficiat. També tindràs accés a estadístiques detallades de totes les seves pàgines web i disposarà de tots els comptes de correu que necessiti.\nSi ja disposes d'un hosting de la teva confiança també podrem encarregar-nos de la gestió del teu web. Entre els principals servidors amb els quals treballem es troben: CDmon, HostEurope, Arsys, ServeisWeb, DinaHosting, PiensaSolutions, OVH, 1and1,...


L'atenció primària del baix Berguedà aposta per la salut bucodental - Regió7 :: El Diari de la Catalunya Central\nL'atenció primària del baix Berguedà aposta per la salut bucodental\nMainada rentant-se les dents ARXIU PARTICULAR\nL'Equip d'Atenció Primària Baix Berguedà incrementarà, de cara al curs vinent, les accions de prevenció per millorar la salut buco-dental que actualment es duen a terme i s'incidirà, de manera especial, en els més petits, els que no han arribat als 6 anys, amb la intenció d'aconseguir uns índexs de càries més baixos.\nLes iniciatives previstes començaran a les classes de post-part per sensibilitzar les mares i els pares de la importància d'una bona salut bucodental des de la infantesa. S'informarà també de la necessitat de mantenir uns bons hàbits higiènics i dietètics. Fonts de l'ICS han dit que en la franja d'edat que va dels 6 als 12 anys,«la conscienciació dels escolars i dels pares sobre la salut bucodental és més alta i es detecta un menor nombre de casos de càries sense tractar i de dents trencades. Els professionals consideren que les revisions bucodentals han de començar des del primer any de vida, quan, habitualment, s'ha acabat el procés de dentició.\nLes accions que es duen a terme formen part del Pla de salut bucodental del Govern.


El Constitucional avala el canvi de gènere dels menors trans en el registre | LambdaValencia\nL’alt tribunal anul·la, per 10 vots a dos, l’article de la llei de registres que limitava la possibilitat de realitzar el canvi de gènere solament a majors de 18 anys. La mesura suposa la possibilitat de canviar les dades en el DNI, adequant-los a la vertadera identitat. El Constitucional considera que l’interés dels menors trans preval sobre la restricció d’edat marcada per la llei. La sentència preveu que puguen sol·licitar-ho si compten amb suficient maduresa i una situació estable de transsexualitat.\nEn el vídeo (a partir min. 12.35) podeu veure a la nostra companya María, del Grup d’Assessorament en Temes Trans, parlant sobre el tema per a A Punt.\nSegons Marcos Ventura, coordinadora del grup de polítiques trans de FELGTB, aquest avanç legal dóna la raó a una de les demandes del col·lectiu LGTBI, i és que “la identitat de gènere no és qüestió de l’edat adulta. És alguna cosa que apareix des de la primera infància i que ens acompanya de manera estable durant tota la vida, sapiem interpretar correctament el que ens està passant abans o després, eixim de l’armari abans o després”.\nPer a la FELGTB, la sentència suposa caminar cap al reconeixement i el respecte de la diversitat sexual, familiar i de gènere, especialment en l’àmbit educatiu i sanitari on, com argumenta Ventura, “serà impossible negar la identitat d’una persona menor d’edat en el col·legi i serà més difícil negar els tractaments a aquelles que ja compten amb el canvi de sexe en el registre”.\nDefensar els drets del col·lectiu trans és defensar els drets humans i situar-se al costat d’un moviment imparable per la igualtat legal i real, independentment de la identitat de gènere que es tinga.


El tacticisme de CiU | bloc d'esquerra calella\n← Setmana Santa, unes dates sense noticies polítiques?\nTercera fase de la remodelació de l'”Ajuntament Vell” →\nEl tacticisme de CiU\nPublicat el Abril 15, 2009 per Jordi Sitjà\nAvui hem assistit a una nova escenificació del tacticisme i de manca de voluntat de consens per part de CIU sobre les inversions i el traspàs de Rodalies i una altre mostra de la instrumentalització i intent d’apropiació partidista per part de CiU en temes de mobilitat i infraestructures.\nAquesta tarda, el senador per Tarragona, Pere Muñoz, portaveu de l’Entesa a la Comissió de Foment del Senat, ha defensat la posició del grup davant la moció presentada per CiU sobre les inversions i el traspàs de Rodalies.\nEn l’esmena de substitució es demanava al Govern central que s’executin les inversions aprovades en la xarxa ferroviària de rodalies de Barcelona, a continuar l’ampliació de la xarxa segons el Pla 2008-2015 i a estudiar les inversions per a la plena operativitat del servei de rodalies. També es proposava un seguiment de l’execució del Pla i el calendari de les noves inversions en el marc de la relació bilateral entre els governs de la Generalitat i de l’Estat.\nFinalment, l’esmena de l’Entesa demanava que es potenciés el treball de les Comissions Mixtes entre l’Estat i la Generalitat en l’àmbit del qual s’acordarà el traspàs a la Generalitat de la gestió del servei de rodalies, amb la finalitat de garantir la qualitat i seguretat prestada als viatgers i els drets dels treballadors.\nL’Entesa havia presentat una esmena que substitueix el text de CiU, que sí ha acceptat l’esmena del PP.\nMuñoz ha dit que la no acceptació de l’esmena per part de CiU “respon a que no hi ha intenció de consens i a una falta de voluntat d’unir les forces polítiques catalanes en un tema que és de país”. Per Muñoz reflecteix una “finalitat tacticista que busca erosionar la imatge del Govern de Catalunya”.\nEl senador de l’Entesa també ha subratllat el fet que la manca d’inversió dels successius governs de CiU a Catalunya ha donat com a fruit la pèssima situació actual, i el Pla de millora aprovat recentment al menys incrementa la inversió.\nAquesta entrada s'ha publicat en Calella, esquerra, general i etiquetada amb Mobilitat. Afegiu a les adreces d'interès l'enllaç permanent.\n2 respostes a El tacticisme de CiU\nAbril 16, 2009 a les 11:56 pm\nPer comptes d’ engalipar als calellencs i als catalans , feu un cop d’ull al bloc de la Senadora Montserrat Candini i us aclarireu una mica , que aneu un xic despistats.\nVolia tallar i enganxar del seu bloc , però no ho trobo correcte i segurament ella tampoc ho veuria bé.\nAbril 20, 2009 a les 5:37 pm\nEl que hauria de fer la senadora és permetre respondre en el seu bloc, és una manca de llibertat increïble, de què te por?\nRT @dolorsbassac: A la presentació del llibre de Maria del Olmo "Joseba Azcarraga,la llibertat y los derechos humanos como objectivo . Gràc… 1 week ago\nRT @martarovira: De valors republicans, ni un. El que cal són, encara, explicacions: l'espionatge tenia lloc mentre el ministre Illa estava… 1 week ago


37- New Slide per a Frigo\nVam anunciar fa unes setmanes que estàvem dissenyant un nou punt de venda FRIGO per als seus llocs en El Corte Inglés. Avui podem avançar-vos des de oZ, estudi la primícia de la primera imatge de la primera unitat que estarà des del dilluns 2 d'abril en Portal de’l Àngel de Barcelona. Una foto d'equip dels que han fet possible aquesta realitat, encara que cal a dir que falta Carlos L. de Frigo. Romandrem novament en un segon pla esperant que gaudeixin molt amb el projecte i no oblidin passar a comprar un gelat! Enrere queden moltes hores d'esforç, anàlisi, dibuixos i desenes d' e-mails!!. Podem veure ja el treball i en breu el procés a fase de taller.


Remena Nena: MOM C'S PEANUT BUTTER PIE\nMOM C'S PEANUT BUTTER PIE\nMolt bé Maria, és diumenge (i estic a casa, yupiii), estàs aquí sentada, amb el sol entrant per la finestra (sembla idíl·lic ehh?), escoltant musica i esperant que pugi el pa que couràs d'aquí una estona i no saps ni que dir.\nFa tant de temps que no actualitzo el blog que em fa molta vergonya, molta. Tot i així, me la menjo (que golafre que sóc!!) i ja que se que nous lectors em segueixen i que tot i no actualitzar, hi ha gent que em continua visitant el blog, he decidit que torno a escriure i ensenyar-vos les meves receptes.\nL'estiu ha estat llarg, ple de sorpreses, que no imaginava, i decisions difícils, però tot i així vull tornar a trobar un ratet a la setmana per anar compartint un moment amb vosaltres.\nHaig de dir que m'he sorprès, no pensava pas que hi hagués tanta gent a Vilanova que em llegís, m'ha afalagat i tot. Me'ls he anat trobant durant aquest estiu i em comentaven cosetes del blog i al·lucinava (pepinillos, jeje).\nLa recepta que farem avui la vaig aprendre l'any passat en el meu viatge a Canadà, me la van fer en el meu sopar de comiat, i no hagués pensat mai que era tant bona, ni tant fàcil!\nNo hi havia tornat a pensar, tot i que tenia tots els ingredients a casa preparats per si un dia em venia de gust fer-la, però ahir havia de fer un pastis pel M, senegalès. Parlant-ho amb A, vam pensar que seria bona idea buscar un postre típic del Senegal, i vaig veure que era una constant el cacauet i el platàn, aixi que ràpidament em va vindre al cap aquest pastis.\nDoncs bé, haig de dir que la vam encertar, ja que li encanten els cacauets. Molts van dir que tenia gust a McFlurry... proveu-la i ja em direu.\nFont: Mama canadenca\nIngredients per 1 pastis:\n50-70 g mantega desfeta\nuns trossets de xocolata\n6-7 cullerades petites de mantega de cacauet\n4-5 cullerades soperes de sucre llustre\n1 barreta de cacauet i xocolata (aquí no en trobem però es pot substituir per M&M's o conguitos)\n1 platàn tallat i sucat en llimona\nPrimer de tot preparem la base. Triturem els cacauets, les galetes i els trossets de xocolata i ho barregem en un bol amb la mantega desfeta.\nHo posem en el motlle que haguem triat. Us recomano un motlle de "tartes", que no sigui de silicona, ja que va al congelador i va millor si no és un motlle tou.\nAra fem el farcit. Muntem la nata i una vegada fet hi afegim la mantega de cacauet, el formatge cremós, el sucre llustre i 3/4 de barreta o uns quants conguitos o M&M's triturats (en reservem alguns per adornar). Ho barregem tot, ho posem al damunt de la base, ho decorem amb el que ens quedi de barreta triturada i cap al congelador.\nTallem el platàn finet i el suquem en llimona (així no es posarà negre) i el reservem a la nevera.\nJust abans de servir decorem amb el platàn i llestos. Fàcil, ehh???\nRECOMANACIÓ: No vaig pensar en les espelmes i com a alternativa van pensar a escalfar contreau i encendre'l i així el M bufaria alguna cosa. Ens el vam tirar per damunt, i la veritat, hi quedava la mar de bé!\nRemenat per Maria a les 13:14\nEtiquetes: FRUITS SECS, MANTEQUILLA DE CACAHUET, PIE\nAdriana 21 d’agost de 2011 a les 17:34\nbuaaaaaaaaaaaa, que bonissim! I love peanut butter!\nA 23 d’agost de 2011 a les 2:04\nMaria no va ser conyac el q van fer servir com espelma, va ser contreau!! Mmm q bo q estava aquest pastis! Boniiiissim com tot el q fas!\nLa teva A incondixional ;)\nMaria 23 d’agost de 2011 a les 9:29\nJajaja cert! Arreglat! Merci A


Breus del Be Inspired Mitjana Briefing Day - Geofumadas\nBreus del Be Inspired Mitjana Briefing Day\nAra portem el primer dia, previ al Be Inspired, destinat a la premsa; amb les tendències més importants que Bentley Systems espera moure a nivell de mitjans.\nPer ara, les meves primeres impressions.\nPointools sembla ser la millor adquisició de Bentley, al meu parer. Una important empresa a la qual es va ser l'anterior CEO de Bentley, Joe Croser, un treball interessant, en el qual no només es va moure l'interès de Bentley i AutoDesk per la col·laboració conjunta en el maneig de cloud points data sinó una estratègia pel suport neutral amb els principals proveïdors d'equips per a la captura de dades.\nBentley Descartes V8i ha estat anomenat el DTM amb esteroides. I és que Bentley sembla que presumeix (de nou) de la raó per la qual molts dels seus fidels usuaris l'estimen: el robust de la plataforma per gestionar dades al vol. De manera que 680 milions de punts, sobre un model digital de terreny i una ortofoto caçada sobre el TIN, amb zoom i pane robust podria ser un gran atractiu del V8i.\nL'altra tendència està marcada en els Hypermodels, una forma de cridar al BIM sota la premissa d'oblidar els plànols 2D, per gestionar talls i seccions transversals en qualsevol punt i totalment dinàmics. Amb això, la integració de les aplicacions geotècniques, amb el disseny geomètric de camins, disseny estructural i simulació de consum energètic és tota una fumada. Fa uns anys vaig parlar d'això, I és el concepte d'un sol model, no importa quantes persones o aplicacions toquin els fitxers ... One Model ... Several Products.\nLa tendència es manté en un procés complet de crear, publicar, protegir i distribuir dades des de l'escriptori fins el núvol, sense pensar en arxius sinó en models reals. Bentley va col·locar Microstation molt bé, ara vol fer-ho amb ProjectWise ... i en el seu moment serà AssetWise ... tot i que encara no.\nI finalment, tot i que la tarda és jove, la mobilitat està en una tendència irreversible. Les aliances o adquisicions amb AECO i Tekla semblen madurar més enllà de les senzilles aplicacions fins ara penjades a la ApStore per iPad. El potencial està en ProjectWise, amb el qual volen portar el maneig de dades de I-models a un context d'interoperabilitat que realment beneficiarà a tots.\nAltres adquisicions com Formsys porta al maneig de sistemes petroliers més enllà, ara inclou plataformes flotants. En el cas de Raceway and Cable management és una altra aproximació del concepte BIM, en què gairebé tot està connectat com ho és el món real.\nCrida l'atenció aliances valuoses, com són el cas de AutoDesk que ja fa molt segueix manejant com un soci estratègic més que un competidor (se suposa), abans es parlava de la integració amb Revit, ara esmenten Civil 3D. La interoperabilitat ho demostra i és comprensible dels dos grans, tot i que cada dia veiem més proximitat amb Microsoft, que podria en un futur tenir una important influència ja que Bentley Systems segueix sent una gran empresa mundial al cap d'un patrimoni familiar (vaja patrimoni ).\nA prop de 70 representants de mitjans, provinents de 20 països som aquí, per convèncer-nos amb els nostres propis ulls. Sobresurten les iPad, cada vegada més comuns per part dels editors, també tweeter, molt millor que l'any passat; el hashtag és #BeIn2011 i es pot seguir per estar al tant gairebé al minut.\nmissatge anterior«Anterior Geofumadas ... literalment al vol\nsegüent post Tindrem Microstation per a Mac?següent »


tramès: 03.06.2016, 18:33\nFile Name : Gattaca - Andrew Niccol - 1997 V2 [RIP TDT BTV Català & English per a rucatala.org] Per Teucre.avi\nDirigida per: Andrew Niccol\nInterpretada per: Ethan Hawke, Uma Thurman, Gore Vidal, Xander Berkeley, Jayne Brook, Elias Koteas.\nAmbientada en una societat futura en la qual la majoria dels nens són concebuts in vitro i amb tècniques de selecció genètica. En Vincent (Ethan Hawke), un dels darrers nens concebut de forma natural, neix amb una deficiència cardíaca i no li pronostiquen més de trenta anys de vida. Se'l considera un invàlid i com a tal, està condemnat a realitzar els treballs més desagradables. El seu germà Anton, en canvi, ha rebut una herència genètica esplèndida que li garanteix moltes oportunitats. Des de petit, en Vincent somnia en viatjar a l'espai però sap que mai no serà seleccionat. Durant anys exerceix tot tipus de treballs fins que un dia coneix un home que li proporciona la manera de formar part de l'elit. D'aquesta manera, en Vicent ingressa a la Corporació Gatttaca, una indústria aeroespacial, que el selecciona per realitzar una missió a Titán.\ntramès: 05.01.2018, 17:26\nNom complet: Gattaca - Andrew Niccol (1997) [BR-Rip+TDT 1080p català-anglès per a rucatala.org] per Borinot.mkv\nID únic : 91079376178133632479669752647806038855 (0x44853FF238B836FB1759FFC1D7F73347)\nMida de l'arxiu: 4,10 GiB\nVelocitat bits general: 5512 kb/s\nAplicació: mkvmerge v19.0.0 ('Brave Captain') 64-bit\nMida pista: 3,72 GiB (91%)\nTítol: Gattaca - Andrew Niccol (1997) per Borinot\nMida pista: 146 MiB (3%)\nMida pista : 244 MiB (6%)\nNom del fitxer: Gattaca - Andrew Niccol (1997) [BR-Rip+TDT català-anglès per a rucatala.org] per Borinot.avi\nProducció: Jersey Films / Columbia Pictures, 1997 (Estats Unitsa)\nIntèrprets: Ethan Hawke (Vincent Freeman), Uma Thurman (Irene Cassini), Gore Vidal (Director Josef), Jude Law (Jerome Eugene Morrow), Alan Arkin (Detectiu Hugo), Loren Dean (Anton Freeman), Xander Berkeley (Dr. Lamar), Jayne Brook (Marie Freeman), Una Damon (Infermera Cap), Blair Underwood (Genetista), Ernest Borgnine (Caesar), Tony Shalhoub (German)\n1997: Nominada a l'Oscar: Millor direcció artística\n1997: Nominada al Globus d'Or: Millor banda sonora original\n1997: Festival de Sitges: Millor pel·lícula, millor banda sonora\nSinopsi: En un futur no gaire llunyà, la societat ha arribat a una recerca obsessiva de la perfecció i fins i tot els éssers humans són dissenyats genèticament. Però el jove Vincent encara va néixer fruit de l'amor i no del laboratori i per això és considerat imperfecte. Vincent no té cap possibilitat de tirar endavant i aleshores assumeix una identitat falsa. Farà servir mostres de pell, cabell, sang i orina d'una altra persona, Jerome, per poder passar els controls genètics, tot i saber el perill que corre si el descobreixen.


La Casa Blanca no oblida l'atemptat múltiple de l'11 de setembre de l'any passat. El president dels Estats Units ha anunciat, aquesta tarda, la formació d'una comisió d'investigació sobre l'atac i sobre la incapacitat dels serveis d'espionatge per prevenir-lo. Es tracta d'una comissió independent, però al seu capdavant hi haurà el republicà Henry Kissinger, secretari d'Estat durant l'era Nixon.\nEl nomenament s'ha fet a l'habitació Roosevelt de la mateixa Casa Blanca. Bush s'ha dirigit a Kissinger i li ha pregat que l'ajudi, a ell i als futurs presidents, a "comprendre els mètodes utilitzats pels enemics d'Amèrica". El president nord-americà s'havia resistit a crer aquest tipus de comissió, reclamada pels familiars de les víctimes, amb l'argument que hauria pogut ser utilitzada per l'oposició demòcrata per atacar el govern.


Puyol es veu jugant dintre de cinc anys - Notícies Esports - Notícies Esports - e-notícies\nEsports · 25 de Gener de 2010. 12:47h.\nEl capità del Barça no pensa ser entrenador quan deixi el futbol\nCarles Puyol i Josep Guardiola, en una imatge d'arxiu\nCarles Puyol ha assegurat que dintre de cinc anys es veu "jugant al futbol. Dintre de cinc anys encara estaré jugant, això ho poden tenir segur". El capità del FC Barcelona, de 32 anys, ha descartat, però, que després es dediqui a entrenar perquè "no m'hi veig".\nEn una entrevista a La Vanguardia, el de la Pobla ha afirmat que "si nosaltres estem bé i guanyem els partits, es parlarà més de futbol que de les eleccions. Ells busquen el millor per al Barça i hem de respectar-los i esperar que el soci decideixi".\nPuyol ha manifestat que Josep Guardiola "és ara molt important. Si ell hagués pres una altra decisió, l'hagués entès perfectament. Ser entrenador del Barcelona porta molta pressió i ell està les 24 hores del dia pensant en el futbol. Ell ha de ser lliure per prendre les seves decisions. Per això estic encara més content de que es quedi".\nCatalunya 'juga' l'Europeu d'handbol\n#2 MARC-SABATES.COM, BARCELONA CATALUNYA //*//, 25/01/2010 - 13:34\nCarles , ets un referent per a tots nosaltres.\nCATALUNYA //*//(el meu suport a Alfons Godall).\n#1 Marc Sabatés i Laporta, Barcelona Catalunya //*//, 25/01/2010 - 13:16\nVeient -lo correr pel camp sembla que sigui un juvenil Carles Puyol , l ' autèntic Almogàver Català .\nCarles Puyol es veu jugant dintre de cinc anys.


Salvem té indicis que l'extracció d'àrids al Fluvià ha salinitzat els pous de Sant Pere - Diari de Girona\n20 de novembre de 2016\nSalvem té indicis que l'extracció d'àrids al Fluvià ha salinitzat els pous de Sant Pere\nL'entitat denuncia que l'activitat de Can Curanta podria vulnerar la llei ?Insta l'ACA a revisar les llicències i a investigar les extraccions\ncarme vilà sant pere pescador\n20.11.2016 | 20:42\nEl grup d'acció de Salvem l'Empordà va plantar ahir un cartell amb el nom d'Àrids Curanta davant un dels pous dels pagesos de Sant Pere Pescador que des de fa setmanes té l'aigua altament salinitzada. Va ser una acció simbòlica per demanar a la Generalitat que aturi l'activitat extractiva d'àrids d'aquesta empresa davant els indicis que és una de les causes principals de la situació. L'entitat sospita que s'ha estat extraient per sota la capa freàtica vulnerant la llei i demana revisar els permisos i llicències.\n«Tenim indicis que les extraccions de Can Curanta tenen un impacte directe sobre l'equilibri de les aigües subterrànies i poden haver causat, entre altres motius, la pujada de la salinització», que multiplica per sis els índexs que la fan apte per al consum o per a regar, segons va explicar la portaveu de l'entitat, Bàrbara Schmitt. Els pagesos es van trobar amb el problema al mes de setembre. Schmitt constata que és habitual que el nivell pugi durant l'estiu, però no amb la situació actual.\nL'entitat ha informat que can Curanta opera des de fa temps als marges del riu Fluvià -en el tram de Torroella de Fluvià- amb un impacte visual i sobre el sistema fluvial i la capa freàtica molt important. Durant uns anys l'activitat ha estat menor, però enguany s'ha incrementat amb el resultat d'una nova gran bassa d'aigua permanent a pocs metres del llit sec del Fluvià.\nAquest és el darrer projece d'extraccions als que l'entitat ja va presentar fa anys al·legacions, diuen. La creació de la bassa vol dir que «han sobrepassat la capa freàtica» i que s'està actuant en contra de l'article 61.1 del Decret 171/2014 d'aprovació del Pla de gestió del districte de conca fluvial de Catalunya perquè «l'activitat pot afectar directament l'equilibri dels nivells de l'aigua entre aqüífers i el riu, augmentant el risc de salinització», alerten. El cartell d'ahir es va plantar davant el pou d'un dels pagesos, Àngel Roig, que rega deu hectàrees de pomera amb aquest pou. Si regués amb aquesta aigua, constata, mataria les pomeres.\nPer això, Salvem l'Empordà demana a l'ACA que aturi «d'immediat» l'activitat, revisi l'autorització donada i investigui les extraccions que es porten a terme.


escola d'escriptura ateneu barcelonès - Ciència ficció i fantasia Us de cookies\nEscola d'Escriptura > mapa de cursos > Ciència ficció i fantasia curs Ciència ficció i fantasia : com crear éssers, mons i poders imaginaris\nEl curs s’impartirà en català, però les tradicions analitzades seran per igual cata-lanes, espanyoles i estrangeres. Els alumnes podran lliurar exercicis en català o castellà.\nAl llarg del curs es realitzaran algunes lectures de referència i es remetrà a la bibliografia per completar-les.\n-Al llarg del curs, els alumnes aniran creant un relat de ciència-ficció o fantasia.\nCiència-ficció i fantasia II cursos d' escriptura >> Grups d'aquest curs...\nDivendres 18:00-20:00 hgrup A1Data d'inici: 14/10/2016Professorat: Ricard Ruiz places disponibles Servei "Aviseu-me quan s'obri la matriculació per aquest curs"


erupció del bolquer: crema natural de bolquers casolans que funciona realment! - Bellesa | Maig 2022\nDiaper Rash i crema de bolquers casolans\nRes és més suau que el rebombori d'un nou nadó. Tanmateix, mantenir protegit aquell rebombori pot resultar força complicat.\nA principis d’any vam acollir el segon fill a la nostra família. Ara és un jove de sis mesos amb una energia plena i plena d’energia, que té una mica d’entrada per aconseguir-ho tot. Ell és només el més dolç, però darrerament hem estat barallant amb una gran erupció del bolquer.\nVa començar amb només uns cops vermells que es van estendre per gairebé tota la seva zona de bolquers. Hem provat cremes naturals, cremes a base de zinc, fins i tot algunes de les marques més populars sense alleujament. Per no oblidar, algunes d’aquestes cremes eren a base de petroli i molt aromatitzades.\nIngredients naturals per al tractament de les erupcions de bolquers\nVaig començar a investigar alguns ingredients millors que ajudessin a combatre l’erupció i a començar a curar la pell. Vaig trobar uns quants olis i herbes que prometien fer meravelles a la pell, així que vaig decidir reunir-les i provar-ho. Després d’uns quants intents, vaig trobar una recepta que realment va començar a curar-li la pell (i era molt agradable per fer el pressupost).\nTot comença amb una infusió d’oli fàcil de fer. Els olis que finalment vaig decidir van ser la karité, l’oliva i el coco, sobretot per la seva assequibilitat i propietats curatives de la pell.\nMantega de karité s'està convertint ràpidament en un dels meus preferits per a la cura de la pell. La mantega de karité crua té propietats antifúngiques i antibacterianes. També he sentit que ajuda a combatre el llevat i ajuda a les cèl·lules de la pell a regenerar-se. És molt espès i fa una meravellosa barrera entre la pell i l'aigua del nadó.\nOli d’oliva és molt assequible i també guareix la pell. Es carrega d’antioxidants, a més de vitamines A i E. Es penetra fàcilment a les capes de la pell per ajudar-les a curar-se mantenint la humitat fora.\nÉs clar, oli de coco també és meravellós per a la pell. És antifúngic, antibacterià i antivíric. Té uns àcids grassos excel·lents que ajuden a reconstruir i reparar la pell també.\nPer fer aquests olis encara millors, els vaig infondre amb alguns camamilla orgànica. (Noves per infondre olis? Fes una ullada a aquesta publicació sobre Com fer una infusió fàcil d'herbes). La camamilla ajuda a calmar la pell, aporta una aroma relaxant i també és antibacteriana i antifúngica. Realment és un gran complement a qualsevol crema per curar la pell.\ncom fer créixer la molsa\nPer fer aquesta crema una mica més dura i protectora, en vaig afegir algunes cera d’abella. Ajuda a combatre els bacteris i la inflamació, a la vegada que proporciona una barrera que manté la humitat dins i a l'aigua. També ajuda a allargar la vida de la crema i la fa perdurar més.\ncom fer la barra de xampú\nCrema de bolquers casolans: una solució sanadora\nFaig un lot gran de la crema, que sol durar-nos 2 mesos (la fem servir per als canvis de bolquers, a la pell seca, per al meu nen petit, i fins i tot per a mi). Aquesta recepta en farà prou per omplir dues gerres de cinc unces (amb una mica més).\n2 unces d'oli d'oliva (trobeu una bona marca aquí)\n7 unces d'oli de coco (trobareu oli de coco no refinat aquí)\n1 tassa (aproximadament 8 unces) de camamilla seca orgànica (trobareu camamilla seca orgànica aquí)\n2 unces de cera d'abella (trobareu pastilles de cera d'abella aquí)\nPer fer la infusió d'oli:\nAfegiu la mantega de karité, l’oli d’oliva i l’oli de coco a un pot gran de maó i tapa segura.\nCol·loqueu la gerra de maó en una cassola petita plena d’aigua a baix.\nDeixeu que els olis es fonin, i mesureu-la en camamilla seca.\nAgiteu i poseu la tapa segura.\nDeixeu coure a foc lent durant una hora (reduint el foc segons calgui per evitar que bulli): podeu deixar més o menys temps per fer aquest pas, segons quina intensitat voleu que sigui la vostra infusió. Normalment intento mantenir-ho entre 45 minuts - 1 hora.\nEstireu la camamilla amb el pastís de formatge.\nEn aquest moment, normalment tinc unes 10 unces d’oli en infusió per treballar.\nPer fer la crema del bolquer:\nCombina l’oli infusió calent (encara líquid) i la cera d’abella en un pot de vidre net.\nAfegiu la cera d’abella i torneu a la caldera doble.\nManteniu la crema a foc lent i remeneu fins que es fongui la cera d’abella.\nAboqueu-ho en gerres més petites (guardo les meves en bols de pirex de vidre amb tapes impermeables).\nUtilitzeu-lo generosament a la part inferior del bebè, a la pell xopada, o fins i tot com a crema hidratant per a tots els dies. És fantàstic per a nens més grans i adults també! En guardo uns quants al bany per a convidats per l'aroma de camamilla meravellosa i reconfortant.\nreceptes de menjar malto\ncom fer enllaços d'embotits per esmorzar des de zero\nidentificació de plantes florals\nmàscara per als cabells de poma


admin | Institut de Deltebre\nInformació important inici de curs 2021/22\nINFORMACIÓ IMPORTANT INICI CURS 2021/22\nEl dilluns 13 de setembre comencem el nou curs escolar 2021-2022. La dinàmica escolar d’aquest curs estarà supeditada en tot moment a l’evolució de la pandèmia del Covid-19.Us adjuntem informació important referent a l’inici de curs :\n1. HORA que comencem aquest… Llegeix més»\nFinal de curs 2020/21\nAquest curs escolar 2020/21 ha estat un curs intens i en mesures preventives en tot moment, però ha arribat finalment a bon port. No ha estat possible fer l’Acte d’Entrega d’Orles a l’alumnat que ha graduat de 2n Batx, 2n CFGM i 4t ESO, degut… Llegeix més»\n1r concurs de Videoclips d’Educació Física de 1r ESO\nTOXIC ha estat el videoclip guanyador en el concurs dintre el bloc d’Expressió Corporal, Activitats gimnàstiques i Ritme.\nAlba Mellinas, Laia Franch, Noemí Alcalà, Cinta Masdeu, Leire Sangüesa i Júlia Rovira ens representen amb molta creativitat la costa amunt del final de curs amb moltes ganes de… Llegeix més»\nLliurament dels XIX Premis Ramon Calvo\nXIX PREMIS RAMON CALVO\nEl passat dijous, 29 d’abril, es van lliurar els XIX Premis d’Investigació i Recerca Ramon Calvo que coorganitza l’Institut de Deltebre , l’Ajuntament de Deltebre i l’AMPA de l’Institut.\nLa cerimònia va recuperar el format presencial, amb limitació d’aforament i vam estrena nova… Llegeix més»\nActe d’entrega dels XIX Premis Ramon Calvo\nL’entrega dels XIX Premis Ramon Calvo tindrà lloc, dijous 29 d’abril a les 19:00 h al Centre Fluvial del Delta, de Deltebre.\nComença la XIX edició dels premis Ramon Calvo\nA continuació teniu l’enllaç a les bases:\nPreinscripció postobligatoris i FP bàsica curs 2021-2022\nInformacions sobre la preinscripció en línia:\nInformació CFGB Informàtica d’Oficina\nPresentació CFGB Informàtica d’Oficina\nOferta educativa CFGB\nInformació Preinscripció curs 21/22\nPica Lletres a Ràdio Delta\nHola! Som Valeria Sirman, Yuraina Carbó i Núria Saragossa de 2n d’ESO A i divendres passat vam participar al concurs radiofònic Pica Lletres a Ràdio Delta. Ens feia molta il·lusió participar en aquest concurs i estem molt contentes amb la nostra puntuació. Esperem poder passar… Llegeix més»\nConcurs de microrelats de terror 2020\nYuraina Carbó, de 2n d’ESO, acaba de rebre el premi de l’Institut Cristòfol Despuig pel seu microrelat de terror “A través de la finestra”. Yuraina ha estat una de les tres premiades en la categoria de secundària en català.\nS’informa que està oberta la convocatòria 2021 de les proves per a l’obtenció del títol en graduat en ESO per a l’alumant que no l’hagi obtingut en finalitzar l’etapa esmentada.\nAls enllaços següents teniu els requisits i criteris d’avaluació de les proves.\nRequisits… Llegeix més»


Educació obliga una escola de Girona a admetre una nena a qui no permetien anar a classe amb vel La República\nEducació obliga una escola de Girona a admetre una nena a qui no permetien anar a classe amb vel\nEl Departament d’Educació ha obligat a l’escola Annexa de Girona a admetre una nena de 6 anys que feia una setmana que no assistia a escola perquè el centre havia comunicat als pares que no podia usar el vel per anar a classe. El centre s’acollia al seu reglament intern que rebutja qualsevol diferència entre els alumnes per raons de sexe, religió o altres factors però el director dels serveis territorials d’Educació a Girona, Andreu Otero, ha afirmat que no hi ha cap raó que pugui justificar l’absentisme de la nena que haurà de tornar a l’escola demà mateix.\nEl Departament ha rebut aquest dilluns al matí un escrit de la inspectora que ha seguit la situació generada al centre i a la tarda Educació ha fet arribar a l’escola una resolució que l’obliga a admetre la nena avui dimarts mateix. ‘A l’escrit no es parla del vel sinó que es diu que aquesta nena ha d’anar a escola i que no pot patir cap mena de discriminació’, ha manifestat el delegat d’Educació.\nOtero ha dit també que les resolucions preses pel seu Departament estan per sobre dels reglaments interns i que, per això, l’escola les ha d’acatar. A més, Otero ha explicat que aquest vel no li cobria la cara ni li impedia un contacte visual i que només li cobria el cabell.\nMalgrat la controvèrsia del cas, el titular d’Educació ha manifestat que aquesta és una ‘qüestió puntual’ que té solució i que la convivència general a tot Catalunya ‘és perfecta i sense situacions significatives’. ‘En aquest cas ha estat un malentès que quedarà solucionat demà mateix’, ha dit Otero que ha donat el tema per tancat.


Una quinzena de persones penja una pancarta de suport a Hasél a la seu del PSC a Lleida | Catalunya | EL PAÍS Catalunya\nBarcelona 22 OCT 2018 - 18:05\tCEST\nLa pancarta a la seu del PSC de Lleida.\nUna quinzena de persones de la plataforma Llibertat Pablo Hasél han entrat aquest dilluns al matí a la seu del PSC a Lleida i han penjat una pancarta al balcó. Han volgut "reivindicar els drets i llibertats democràtiques que aquest règim viola sistemàticament amb la violència de la repressió". Segons el comunicat enviat per la plataforma, l'actual president del Govern espanyol, Pedro Sánchez, va assegurar quan era a l'oposició que "empresonar Valtònyc era molt mal símptoma de la nostra democràcia". No obstant això, afegeixen, "com sempre, quan arriben al Govern només ofereixen repressió per protestar amb ràbia legítima davant dels desnonaments, l'atur massiu, l'explotació o la sanitat maltractada".\n"No ens quedarem impassibles mentre reprimeixen uns quants per espantar-nos a la resta", han explicat, per la qual cosa han fet una crida a la resistència als carrers davant d'"aquests atacs tan greus". Per la seva banda, el PSC de Lleida ha denunciat als Mossos d'Esquadra "l'assalt" d'aquest grup de persones i la "violació de l'espai privat i coaccions".\nTal com han explicat mitjançant un comunicat, el col·lectiu ha entrat a la seu aprofitant l'entrada d'altres persones i "per la força i intimidant els treballadors". En aquest sentit, segons el PSC, una treballadora ha estat intimidada i ha rebut amenaces directes per part d'alguns dels integrants.\nTambé el secretari d'organizació del PSC, Salvador Illa, ha condemnat "l'agressió" que ha patit la seu del seu partit a la ciutat de Lleida i ha demanat "respecte per a totes les línies polítiques, totes les maneres de pensar i totes les instal·lacions".\nAl setembre, la sala d'apel·lació de l'Audiència Nacional va rebaixar a nou mesos i un dia la condemna de dos anys i un dia de presó al raper Pablo Hasél per haver lloat ETA a Twitter i els GRAPO, ja que aquestes organitzacions ja no estan actives, la qual cosa li evita anar a presó perquè no supera la condemna de dos anys.